Document ID: 31993R2037

ΚΑΝΟΝΙΣΜΟΣ (ΕΟΚ) αριθ. 2037/93 ΤΗΣ ΕΠΙΤΡΟΠΗΣ της 27ης Ιουλίου 1993 περί λεπτομερών κανόνων εφαρμογής του κανονισμού (ΕΟΚ) αριθ. 2081/92 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2081/92 του Συμβουλίου της 14ης Ιουλίου 1992 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 16,
Εκτιμώντας:
ότι πρέπει να καθορισθούν οι όροι υπό τους οποίους μπορεί να υποβληθεί κατ' εξαίρεση, από φυσικό ή νομικό πρόσωπο, αίτηση καταχώρησης 7
ότι για να ληφθεί υπόψη η διαφορετική νομική κατάσταση που επικρατεί στα κράτη μέλη, μπορεί να γίνει δεκτή ένσταση κατά την έννοια του άρθρου 7 του κανονισμού (ΕΟΚ) αριθ. 2081/92, την οποία προβάλλει ένα σύνολο προσώπων τα οποία συνδέει κοινό συμφέρον 7
ότι προκειμένου να διασφαλισθεί η ενιαία εφαρμογή του κανονισμού (ΕΟΚ) αριθ. 2081/92 πρέπει να καθορισθούν επακριβώς οι προθεσμίες, όσον αφορά την ένσταση, που εφαρμόζονται κατά τη διαδικασία καταχώρησης 7
ότι για να προσδιοριστούν οι περιπτώσεις που αναφέρονται στο άρθρο 3 παράγραφος 1 του κανονισμού (ΕΟΚ) αριθ. 2081/92 καθώς και οι καταστάσεις από τις οποίες μπορεί να παραπλανηθεί ο καταναλωτής στα κράτη μέλη κατά την έννοια του εν λόγω κανονισμού, η Επιτροπή μπορεί να λάβει τα κατάλληλα μέτρα 7 ότι οι ρυθμίσεις αυτές συνιστούν νέο κοινοτικό σύστημα που αποβλέπει στην προστασία των ονομασιών προέλευσης και των γεωγραφικών ενδείξεων παρέχοντας νέες ξεχωριστές ενδείξεις 7 ότι πρέπει να εξηγηθεί η σημασία τους στο κοινό, χωρίς εντούτοις, να απαλλάσσονται οι παραγωγοί ή/και οι μεταποιητές από την ανάγκη προωθήσεως των προϊόντων τους 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωγραφικών Ενδείξεων και Ονομασιών Προέλευσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η αίτηση καταχώρησης σύμφωνα με το άρθρο 5 του κανονισμού (ΕΟΚ) αριθ. 2081/92 μπορεί να υποβληθεί από ένα φυσικό ή νομικό πρόσωπο που δεν αντιστοιχεί στον ορισμό της παραγράφου 1 δεύτερο εδάφιο του εν λόγω άρθρου 5 σε εξαιρετικές και δεόντως αιτιολογημένες περιπτώσεις, εφόσον πρόκειται για τον μοναδικό παραγωγό που υπάρχει στην οριοθετημένη γεωγραφική περιοχή κατα τη στιγμή υποβολής της αίτησης αυτής.
Η αίτηση δεν μπορεί να γίνει αποδεκτή παρά μόνο εάν:
α) υπάρχουν τοπικές, θεμιτές και συνεχείς μέθοδοι που ασκούνται από αυτόν τον μοναδικό παραγωγό και
β) η οριοθετημένη γεωγραφική ζώνη περιλαμβάνει χαρακτηριστικά που διαφέρουν ουσιαστικά από αυτά των γειτονικών ζωνών ή/και τα χαρακτηριστικά του προϊόντος είναι διαφορετικά.
2. Στην περίπτωση που αναφέρεται στην παράγραφο 1, το μοναδικό φυσικό ή νομικό πρόσωπο που υποβάλει την αίτηση καταχώρησης νοείται ως ομάδα κατά την έννοια του άρθρου 5 του κανονισμού (ΕΟΚ) αριθ. 2081/92.
Άρθρο 2
Όταν η εθνική νομοθεσία εξομοιώνει ένα σύνολο προσώπων που δεν έχει νομική προσωπικότητα με νομικό πρόσωπο, επιτρέπεται στο εν λόγω σύνολο προσώπων, αφενός, να υποβάλει αίτηση κατά την έννοια του άρθρου 1 του παρόντος κανονισμού και, αφετέρου, να λάβει γνώση της αίτησης κατά την έννοια και υπό τους όρους του άρθρου 7 παράγραφος 2 του κανονισμού (ΕΟΚ) αριθ. 2081/92, καθώς και να προβάλει ένσταση κατά την έννοια και υπό τους όρους του άρθρου 7 παράγραφος 3 του εν λόγω κανονισμού.
Άρθρο 3
Για την εφαρμογή της προθεσμίας που προβλέπεται στην παράγραφο 1 του άρθρου 7 του κανονισμού (ΕΟΚ) αριθ. 2081/92, λαμβάνεται υπόψη:
- είτε η ημερομηνία αποστολής της ένστασης από το κράτος μέλος, οπότε η απόδειξη συνίσταται στη σφραγίδα του ταχυδρομείου,
- είτε η ημερομηνία παραλαβής εφόσον η ένσταση από το κράτος μέλος προσκομίζεται απευθείας ή αποστέλεται, με τηλεαντίγραφο ή τηλετυπικό σήμα στην Επιτροπή.
Άρθρο 4
Προκειμένου να προσδιοριστούν οι περιπτώσεις κατά τις οποίες μια ονομασία καθίσταται κοινή κατά την έννοια του άρθρου 3 παράγραφος 1 του κανονισμού (ΕΟΚ) αριθ. 2081/92 καθώς και οι περιστάσεις που μπορούν να οδηγήσουν τον καταναλωτή σε πλάνη και για τις οποίες λαμβάνεται απόφαση σύμφωνα με το άρθρο 15 του εν λόγω κανονισμού, η Επιτροπή μπορεί να εφαρμόσει οποιοδήποτε ενδεδειγμένο μέτρο.
Άρθρο 5
Κατά τη διάρκεια περιόδου πέντε ετών μετά από την έναρξη ισχύος του παρόντος κανονισμού, η Επιτροπή λαμβάνει τα απαραίτητα μέτρα ανακοινώσεων, εξαιρουμένης κάθε ενισχύσεως στους παραγωγούς ή/και μεταποιητές, προκειμένου να καταστήσει γνωστή στο κοινό την έννοια των ενδείξεων "ΠΟΠ", "ΠΓΕ", "προστατευόμενη ονομασία προελεύσεως" και "προστατευόμενη γεωγραφική ένδειξη" στις κοινοτικές γλώσσες.
Άρθρο 6
Η προθεσμία των τριών μηνών που προβλέπεται στο άρθρο 7 παράγραφος 5 του κανονισμού (ΕΟΚ) αριθ. 2081/92 υπολογίζεται από την ημερομηνία αποστολής της προσκλήσεως της Επιτροπής προς τα κράτη μέλη προς επίτευξη συμφωνίας.
Άρθρο 7
Ο παρών κανονισμός αρχίζει να ισχύει στις 26 Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1993.

Labels: 3
17
6